proxectonos/corpus_dominio_legal_administrativo_tmp huggingface dataset:
17/04/2012 | Administración LocalMunicipal
Teo
Edicto de aprobación provisional de padrón

Aprobación padrón contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2012. Por Resolución da Alcaldía deste Concello, de data 30/03/2012, aprobouse inicialmente o padrón de contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2012. De acordo co disposto no artigo 102.3 da Lei 58/2003, de 17 de decembro, Xeral Tributaria, o padrón aprobado exponse ao público nas oficinas do Concello durante 10 días hábiles, contados a partires do día seguinte ao da publicación deste anuncio no Boletín Oficial da Provincia (BOP). Dita exposición servirá de notificación colectiva a todos os contribuíntes, nos termos do artigo anteriormente mencionado. Contra o acto de aprobación do citado padrón e/ou as liquidacións contidas no mesmo poderá interporse recurso previo de reposición ante a Alcaldía Presidencia no prazo DUN MES a contar dende o día seguinte ao de remate do prazo de exposición pública, de acordo co establecido no artigo 14 do Real Decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Contra a desestimación do recurso de reposición poderase interpor recurso contencioso-administrativo no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario será de DOUS MESES dende o remate do prazo de exposición pública do padrón, podendo efectuarse o ingreso en efectivo no horario de caixa nas contas que o Concello ten abertas nas seguintes entidades: · BANCO GALLEGO: 0046-0028-97-0000023401 · CAIXA GALICIA: 2080-0318-19-3110000099 Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co teor dos artigos 26, 28 e 161 da Lei Xeral Tributaria, o que determinará a exixencia dos xuros de mora, así como os recargos que correspondan e, no seu caso, das costas do procedemento de apremio. Teo, 2 de abril de 2012. O Alcalde Martiño Noriega Sánchez
17/04/2012 | Administración LocalMunicipal
Santiago de Compostela
Secretaría Xeral
Decreto ausencia sr. alcalde (G. Conde Roa)

Con data 2 de abril de 2012, ditouse o seguinte decreto: “Por mor da miña ausencia os días 2 (dende as 13:30 horas) e 3 de abril de 2012, e co fin de asegurar o correcto funcionamento da alcaldía, e consonte ás atribucións que me confire o artigo 124.5 da LRBRL, Designar como Alcalde en funcións a don Eugenio Antonio Boulahrouz Louro, os días os días 2 (dende as 13:30 horas) e 3 de abril de 2012.” Santiago de Compostela, 2 de abril de 2012. O ALCALDE, Asdo: Gerardo Conde Roa
17/04/2012 | Administración LocalMunicipal
A Laracha
Elección xuíz de paz substituto

Aos efectos de proceder á elección de XUÍZ DE PAZ SUBSTITUTO, ábrese un prazo de quince días hábiles, a contar desde o seguinte ao da publicación do presente anuncio no BOP, para que todos os interesados no nomeamento presenten a súa solicitude no Rexistro Xeral de documentos do Concello da Laracha, mediante instancia dirixida ao sr. Alcalde. A documentación necesaria, así como os requisitos esixidos, causas de incapacidade e incompatibilidade, atópanse expostas no taboleiro de anuncios do Concello. A Laracha, a 2 de abril de 2012 O alcalde José Manuel López Varela
17/04/2012 | Administración LocalMunicipal
A Pobra do Caramiñal
Aprobación inicial do expediente de modificación da Ordenanza fiscal nº 10 reguladora de taxas por ocupación de terreos de uso público por mesas, cadeiras e elementos auxiliares con finalidade lucrativa

Aprobado polo Pleno do Concello, na sesión ordinaria celebrada o día 29 de marzo de 2012, o expediente de modificación da Ordenanza Fiscal nº 10 reguladora de Taxas por ocupación de terreos de uso público por mesas, cadeiras e elementos auxiliares con finalidade lucrativa, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. En Pobra do Caramiñal, a 4 de abril de 2012. O ALCALDE, Isaac V. Maceiras Rivas
17/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 483/2004

CORRECCIÓN DE ERROS DE INFORMACIÓN PÚBLICA En relación á resolución do 22 de febreiro de 2012, da Xefatura Territorial da Coruña, pola que se somete a información pública a petición de autorización administrativa da instalación eléctrica nos concellos de Bergondo, Paderne e Miño (expediente IN407A 483/2004), publicada no BOP n.° 49, do 12 de febreiro de 2012, e advertido erro, é necesario facer a seguinte corrección: Na páxina 2691, onde di: “A Coruña, 22 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Mihai Constantin Gerica Furniss” Debe dicir: “A Coruña, 22 de febreiro de 2012. A xefa territorial Susana Vázquez Romero” A Coruña, 16 de marzo de 2012. A xefa territorial Susana Vázquez Romero
17/04/2012 | Administración LocalMunicipal
Val do Dubra
Anuncio aprobación dedicación parcial

O Pleno do Concello de Val do Dubra na súa sesión do día 30/03/2012 aprobou outorgar unha dedicación parcial á tenente de alcalde Dna Susana María Iglesias Blanco, concelleira delegada de Educación, Servizos Sociais e Persoal, polo exercicio das súas funcións co seguinte teor: - Retribucións: 12.460,00 (salario anual); 4.200 (Seguridade Social); TOTAL = 16.660,00 €. - Horario: de luns a venres de 10:00 a 14:00 horas. O que se fai público de conformidade co disposto no artigo 75.5 da Lei 7/1985, do 2 de abril, reguladora das bases de réxime local. Val do Dubra, 4 de abril de 2012 O alcalde Ramón Varela Mariño
17/04/2012 | Administración LocalMunicipal
Carnota
Delegación da Alcaldía en data 05/05/2012

RESOLUCIÓN DA ALCALDÍA DELEGACIÓN DA ALCALDÍA EN DATA 05/05/2012 Logo de ver que esta Alcaldía non pode asistir ao acto de casamento que vai ter lugar no Concello de Carnota o día 05/05/2012, ás 19.00 horas. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, do 2 de abril, reguladora das bases do Réxime Local, artigo 63 da Lei 5/1997, do 22 de xullo, de administración local de Galicia e 47 e 48 do Real decreto 2568/1986, do 28 de novembro, polo que aproba o Regulamento de organización funcionamento e réxime xurídico das entidades locais. RESOLVO: Primeiro. –Dispoñer que o concelleiro Iván Franco Caamaño celebre a voda que vai ter lugar no Concello de Carnota o día 05/05/2012, ás 19.00 horas. Segundo. –Notificar esta resolución ao interesado e publicala no Boletín Oficial da Provincia. Carnota, 9 de abril de 2012. Ante min O alcalde O secretario Ramón Noceda Caamaño Carlos Bousoño López
17/04/2012 | Administración LocalMunicipal
Coristanco
Aprobación padrón auga potable terceiro trimestre 2012

A Alcaldía-Presidencia deste Concello, por Decreto de data 30 de marzo de 2012, adoptou o acordo que segue: 1.- Aproba-lo padrón de contribuíntes da taxa polo suministro de auga potable, correspondente ao primeiro trimestre de 2012.2.- De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.- O prazo de ingreso en período voluntario iniciarase o día 9 de abril de 2012 e rematará o 11 de xuño de 2012. Transcorrido o prazo indicado, iniciarase o período executivo, que determina o devengo do recargo de constriximento e dos xuros de mora. Coristanco, 30 de marzo de 2012 O alcalde en funcións Alfredo Julio Murgadas Ouafi
17/04/2012 | Administración LocalMunicipal
Teo
Edicto de aprobación definitiva orzamento municipal 2012

Téndose aprobado definitivamente o Orzamento Municipal de 2012 polo Pleno da Corporación en sesión de data 30/03/2012 tras desestimar a reclamación interposta durante o prazo de exposición pública contra a súa aprobación inicial, en cumprimento do disposto no artigo 169.3 do Real Decreto Lexislativo 2/2004, de 5 de marzo faise público que o citado Orzamento ascende, tanto no Estado de Gasto como no Estado de Ingresos a 11.751.802,80€ sendo a súa distribución por capítulos a que de seguido se reflicite: Ó mesmo tempo faise público o cadro de persoal da Corporación, coa composición que de seguido se miuda: Segundo estabrece o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses a contar dende a publicación deste edicto no Boletín Oficial da Provincia. Teo, 2 de abril de 2012. O ALCALDE Martiño Noriega Sánchez
17/04/2012 | Administración LocalMunicipal
Cabana de Bergantiños
Delegación da facultade plenaria para establecer prezos públicos na Xunta de Goberno Local

En sesión plenaria de data 29 de marzo de 2012 adoptouse o seguinte acordo que se publica de conformidade ao apartado 2 do artigo 51 do Regulamento de Organización e Funcionamento das Entidades Locais. PRIMEIRO. Delegar na Xunta de Goberno Local a facultade para establecer e modificar prezos públicos. SEGUNDO. De acordo co art.123.1 do Regulamento de Organización e Funcionamento das Entidades Locais, todos os acordos adoptados pola Xunta de Goberno no exercicio de facultades delegadas polo Pleno da Corporación, serán sometidos previamente a dictamen da Comisión Informativa correspondente, salvo que se trate de acordos declarados urxentes. TERCEIRO. Os actos dictados pola Xunta de Goberno no exercicio das atribucións delegadas entendense ditados polo órgano delegante, o Pleno. A delegación inclúe a facultade de resolver os recursos de reposición que poidan interpoñerse contra as resolucións ditadas no exercicio das competencias atribuídas pola presente delegación. CUARTO. O presente acordo surtirá efectos dende o día seguinte ao da súa adopción, sen perxuicio da súa publicación no Boletín Oficial de esta Provincia, conforme ao apartado 2 do art.51 do Regulamento de Organización e Funcionamento das Entidades Locais. QUINTO. Dar conta do presente acordo á Xunta de Goberno na próxima sesión que se celebre. En Cabana de Bergantiños, 4 de abril de 2012. O ALCALDE José Muíño Domínguez
17/04/2012 | Administración LocalMunicipal
A Laracha
Aprobación definitiva da modificación da Ordenanza fiscal nº 15, reguladora do imposto sobre bens inmobles

Quedando definitivamente arpobada a modificación da Ordenanza Fiscal número 15 do Concello por acordo plenario na sesión de 23 de febreiro de 2012, e polo transcurso do prazo de presentación de reclamacións, publícase no Boletín Oficial da Provincia o texto íntegro da modificación. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. A tenor do disposto no artigo 74 do do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, concederase unha bonificación na cota íntegra a favor dos suxeitos pasivos que ostenten a condición de titulares de familia numerosa regulada na Lei 40/2003, de 18 de novembro e normas posteriores que a modifican e desenvolven. A bonificación será: - do 75% para familias numerosas de categoría especial - do 50% para familias numerosas de categoría xeral Os interesados deberán presentar copia do título de familia numerosa nas oficinas municipais antes do 31 de decembro do ano anterior ó que se pretenda obter a bonificación” A Laracha, 10 de abril de 2012 O Alcalde José Manuel López Varela
17/04/2012 | Administración LocalMunicipal
Mugardos
Aprobación inicial do Regulamento de uso das instalacións do Complexo Acuático do Castro (Ares - Mugardos)

Tendo sido aprobado inicialmente polo Concello Pleno, en sesión celebrada o día 30 de marzo de 2012, o Regulamento de uso das instalacións do Complexo Acuático do Castro (Ares – Mugardos), sométese, ao abeiro do artigo 49 da Lei 7/1985, de 2 de abril, reguladora das Bases de Réxime Local, a información pública por un prazo de trinta días hábiles, a contar dende o seguinte ó da inserción do presente anuncio no Boletín Oficial da Provincia, aos efectos de que polos interesados se podan formular as reclamacións ou alegacións que consideren oportunas. Caso de non presentarse reclamación algunha, entenderase definitivamente aprobado sen necesidade de novo acordo. Mugardos, 10 de marzo de 2012 O alcalde Xosé Fernández Barcia
17/04/2012 | Administración LocalMunicipal
Cabana de Bergantiños
Aprobación provisional da OF reguladora do IIVTNU

Este Concello en sesión plenaria ordinaria celebrada o día 29 de marzo de 2012, adoptou o acordo de impoñer e aprobar provisionalemente “Ordenanza Fiscal reguladora do Imposto sobre Incremento de Valor dos Terreos de Naturaleza Urbán”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 2 de abril de 2012. O alcalde Asdo. José Muiño Domínguez
17/04/2012 | Administración LocalMunicipal
Ponteceso
Secretaría
Creación e delegación da xestión e administración da sede electrónica do Concello de Ponteceso

O Pleno do Concello, na sesión do 26.03.2012, acordou: 1 Crear a sede electrónica do Concello de Ponteceso, de titularidade municipal, o enderezo electrónico de referencia da cal será sede. ponteceso. es, que se configurará como unha subsede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo da deputación.2 Delegar a xestión e a administración da sede electrónica municipal e para iso, adherirse ao convenio marco de colaboración que aprobou a Deputación Provincial da Coruña para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Ponteceso, 2 de abril de 2012 O alcalde José Luis Fondo Aguiar
17/04/2012 | Administración LocalMunicipal
Santiago de Compostela
Urbanismo
Anuncio de información pública LAP/19/2012

APÓSTROFE INICIATIVAS, SL solicitou licenza de apertura para LIBRERÍA-CENTRO DE OCIO INFANTIL na rúa SAN PEDRO DE MEZONZO (DE) 28A, 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/19/2012 pode consultarse no Negociado de Aperturas deste Concello. Santiago de Compostela, 28 de marzo de 2012. A concelleira delegada de Urbanismo Asdo.: María Pardo Valdés
17/04/2012 | Administración LocalMunicipal
Culleredo
Secretaría Xeral
Citación para notificación

Ao non ser posible a práctica de notificación de resolución aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Secretaría Xeral do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste edicto, e significándolles que transcorrido o mesmo, a notificación entenderase producida a todos os efectos legais. Culleredo, 09 de abril de 2012 O alcalde, Asdo.: Julio Sacristán de Diego
17/04/2012 | Administración LocalMunicipal
Cerceda
Secretaría
Aprobación incial da modíficación da Ordenanza reguladora da taxa pola prestación do servicio de escola infantil municipal de CercedaAprobación incial da modíficación da Ordenanza reguladora da taxa pola prestación do servicio de escola infantil municipal de Cerceda

Aprobada polo Pleno do Concello, na sesión ordinaria celebrada o día 26 de marzo de 2012, o expediente de aprobación inicial de modificación da ordenanza reguladora da taxa pola prestación do servicio de Escola Infantil Municipal de Cerceda, sométese o citado expediente a información pública polo prazo de trinta días hábiles para que os interesados poidan examinar o expediente e presentar as reclamacións e suxerencias que estimen oportunas. Prazo que comenzará a contar dende o seguinte ó da publicación no BOP. No caso de que non se presentase reclamación ou suxerencia entenderase definitivamente adoptado o acordo ata entón provisional. Cerceda, 9 de abril de 2012. O alcalde-Presidente José García Liñares
17/04/2012 | Administración LocalMunicipal
Bergondo
Intervención
Exposición pública do listado do padrón actualizado a 31 de decembro de 2012 dos usuarios do servizo de subministración de auga potable, do servizo de rede de saneamento e de depuración de augas residuais

ANUNCIO O Pleno municipal do Concello de Bergondo, na sesión que tivo lugar o 29 de marzo de 2012, aprobou o listado do padrón actualizado a 31 de decembro de 2011 dos usuarios do servizo de subministración de auga potable, do servizo de rede de saneamento e de depuración de augas residuais presentado pola concesionaria do servizo, AQUAGEST, S. A., para dar cumprimento ó que establece o prego de cláusulas económico-administrativas que rexe a correspondente concesión administrativa. De conformidade coa Ordenanza fiscal reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais, exponse ó público o dito listado do padrón durante o prazo de 30 días, que contarán a partir do día seguinte ó da publicación deste anuncio no Boletín Oficial da Provincia. As persoas lexitimadas poderán examina-lo expediente nas dependencias da Intervención municipal, durante o período de exposición pública, para que formulen tódalas alegacións que estimen oportunas, que no caso de producirse serán resoltas polo Pleno municipal. No caso de non efectuarse alegacións ou reclamacións o listado do padrón entenderase automaticamente elevado a definitivo. Bergondo, 4 de abril de 2012. A alcaldesa Alejandra Pérez Máquez
17/04/2012 | Administración LocalMunicipal
Cambre
Edicto primeiro trimestre 2012 da taxa de subministración de auga

Por Resolución da concelleira delegada da área de economía, facenda, promoción económica e consumo de data 30 de marzo de 2012, acordouse: PRIMEIRO: Aprobar o padrón das taxas por prestación do servizo público de subministración de auga potable, rede de sumidoiros e canon de saneamento de augas residuais da Xunta de Galicia, correspondente ao período impositivo primeiro trimestre de 2012, no que constan 11.770 recibos por un importe de TRESCENTOS SETENTA E SETE MIL NOVECENTOS VINTE EUROS E NOVENTA E SEIS CÉNTIMOS (377.920,76), que comeza por 1,2,3 SERVICIO RÁPIDO, S. L. e remata por ZORROZÚA DE BARROETA RAQUEL, segundo a seguinte detalle: SEGUNDO: Expoñer ao público tódolos datos incorporados ao padrón que se aproba, mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas ao padrón tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do contencioso-administrativo da Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como estabelece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 30 de marzo de 2012 P. D. A concelleira delegada da área de economía, facenda, promoción económica e consumo (R. A. nº 1.000 de 17/6/2011) Marta María Vázquez Golpe
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 30 de outubro de 2012 O xefe do Departamento de Recadación Asdo.: Emilio Antonio Álvarez Fachado
05/11/2012 | Administración LocalMunicipal
Cerceda
Secretaría
Trasferencia de créditos 13/2012

En sesión extraordinaria de Concello –Pleno, celebrada o 30/10/2012, adoptouse entre outros o acordo de modificación de créditos 13/12, coa modalidade de transferencias de crédito entre partidas de distintas áreas de gasto que non afectan a baixas e altas de persoal, que se transcribe: 1.- Aprobar inicialmente o expediente de modificación de créditos 13/12, coa modalidade de transferencias de crédito entre partidas de distintas áreas de gasto que non afectan a baixas e altas de persoal, por importe de 64.000,00 euros, dacordo co seguinte detalle: -Partidas que sufren a minoración do seu crédito.161.22799 “San. e abast. de auga. Outros traballos”………….……5.000,00 euros.165.22199 “Alum. público. Outros suministros”………………….…12.000,00 euros.231.48000 “Acción social. Transf. a famil. e inst. sen ánimo de lucro…………………….….……20.000,00 euros 233.22799 “Asist. persoas dependentes. Outros traballos”….….10.000,00 euros 920.22602 “Adm. xeral. Publicidade e propaganda”…….……….10.000,00 euros 920.22604 “Adm. xeral. Xurídicos e contenciosos”……………….…7.000,00 euros -Partidas que sufren o incremento.491.44900: “Sociedade da información. Transf.”. 64.000,00 euros 2.- Expoñer este expediente ó público mediante anuncio inserto no BOP, por quince días hábiles, durante os que os interesados ponderán examinalo e presentar reclamacións ante o Pleno. O expediente considerarase definitivamente aprobado se durante o citado prazo non se hubiesen presentado reclamacións; no caso contrario, o Pleno disporá do prazo dun mes para resolvelas.” Cerceda, 30 de outubro de 2012. O alcalde José García Liñares
05/11/2012 | Administración LocalMunicipal
Narón
Intervención
Edicto de aprobación inicial, imposición, ordenación e modificación da Ordenanza xeral de subvencións

EDICTO A efectos do disposto no artigo 49 da Lei 7/1985, do 2 de abril, reguladora de bases do réxime local, ponse en coñecemento xeral, que na Intervención Xeral deste Concello, atópase exposto ao público o expediente de modificación, imposición e ordenación da Ordenanza xeral municipal de subvencións do Concello de Narón. Aprobada provisionalmente polo Concello Pleno en data 25 de outubro do presente ano, os interesados lexitimados poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sin presentarse reclamacións, entenderase elevado a definitivo o presente acordo. Narón, 26 de outubro de 2012. O alcalde José Manuel Blanco Suárez
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de resolucións ditadas en expedientes de devolución de ingresos indebidos

D. Emilio Alvarez Fachado, Xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/03, de 17 de decembro, Xeral Tributaria, a través do presente edicto e de conformidade co que dispón a devandita norma, cítaselles para ser notificados, mediante comparecencia, durante o prazo e no lugar que logo se dirá, das resolucions ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. A Coruña, 29 de outubro do 2012. O XEFE DO DEPARTAMENTO DE RECADACIÓN,
05/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29768-Gandería Andrea Vilar de Recunso, S. C. - Lousame

Gandería Yuly Andrea Villapol Taengua Reconco, S. C., con DNI G70047014, solicita de Augas de Galicia a autorización de obras no lugar de Vilar de Reconco, parroquia de Vilacova (Santa Eulalia), Concello de Lousame (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29768 As obras solicitadas consisten na construción de dous muros de formigón e nivelación do terreo mediante retirada de terras na parcela 316 do polígono 5 da Concentración parcelaria de Vilacova no concello de Lousame, lugar de Reconco. Os muros terán 16 e 36 metros de lonxitude e sitúanse a 70 e 60 m do Rego da Candorza. As terras retiradas depositaranse nas parcelas 99 e 100 do polígono 72 de Lousame na zona de policía dun regato sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de outubro de 2012 O xefe do servizo territorial Ángel Gómez Rey
05/11/2012 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación por comparecencia de requierimiento de documentación

EDICTO DE NOTIFICACIÓN POR COMPARECENCIA DE REQUIRIMENTO DE DOCUMENTACIÓN Téndose intentada a notificación en dúas ocasións ao obrigado tributario, do requerimento de documentos necesarios para a resolución dos expedientes que de seguido se citan, non se poido practicar a mesma por ser os enderezos dos referidos obrigados tributarios descoñecidos ou non ser encontrados no domicilio declarado e/ou coñecido. Procédese a notificar a través do Boletín Oficial da Provincia (BOP), de conformidade co disposto no art.112 da Lei 58/2003, do 17 de decembro, xeral tributaria, ao obrigado tributario ou ao seu representante que a continuación se sinala, para que comparezca nas oficinas deste organismo, situadas na Casa do Concello de Ferrol, no prazo de 15 días naturais, contados a partir do día seguinte ao da publicación do presente edicto no BOP, advertíndolle que transcorrido o sinalado prazo sen comparecer, entenderase producida a notificación a todos os efectos legáis desde o día seguinte ao vencemento do prazo sinalado. De conformidade co disposto no art.71 da Lei 30/92, do 26 de novembro, de réxime xurídico das administracións públicas e do procedemento administrativo común, para cumplimentar o trámite sinalado ten un prazo de DEZ DÍAS HABILES dende a data da notificación. Se transcorre dito prazo e non achega a documentación requerida, terase por DESISTIDO da súa petición. Ferrol, 3 de outubro de 2012. O presidente do IMFACOFE D. José Manuel Rey Varela
05/11/2012 | Administración LocalMunicipal
Malpica de Bergantiños
Secretaría
Aprobación definitiva suplemento de crédito 2/2012

Aprobado inicialmente polo Pleno da Corporación con data 27 de setembro de 2012 o expediente de suplemento de crédito 02/2012 do orzamento vixente por importe de 73.880,43 euros e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP nº 191 do día 5 de outubro de 2012, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a a devandita modificación, amosa o seguinte xeito: O que se fai público para xeral coñecemento, conforme ao disposto nos artigos 20.3 e 38.2 do Real Decreto 500/1990, de 20 de abril. Contra esta aprobación definitiva, poderá interpoñerse directamente recurso contencioso administrativo no prazo de dous meses, contados ao día seguinte da presente publicación. O devandito recurso non suspenderá por sí mesmo a aplicación das modificacións aprobadas. Malpica de Bergantiños, 25 de outubro de 2012 O ALCALDE Asdo./ Eduardo-José Parga Veiga
05/11/2012 | Administración LocalMunicipal
Negreira
Anuncio relativo á aprobación do padrón de garaxes correspondente o exercicio 2011

A Xunta de Goberno Local, en sesión celebrada con data de 6 de xuño de 2012, aprobou o padrón de garaxes correspondente o exercicio 2011. O que se fai público, durante o prazo de 20 días a contar a partir do seguinte ó da publicación deste anuncio para a eventual presentación de reclamacións. Negreira, 25 de outubro de 2012 José Blanco Pazos Alcalde – Presidente
05/11/2012 | Administración LocalMunicipal
Ordes
Información pública da modificación da Ordenanza fiscal número 4, reguladora do imposto sobre construcións, instalacións e obras

ANUNCIO Información pública de modificación da Ordenanza fiscal número 4, reguladora do imposto sobre construcións, instalacións e obras. O Pleno corporativo municipal, en sesión ordinaria de data 25 de outubro de 2012, aprobou provisionalmente a modificación da Ordenanza fiscal número 4, reguladora do imposto sobre construcións, instalacións e obras. De conformidade co establecido no art.17.1 e 2 do R. D. lexislativo 2/2004, do 5 de marzo, ábrese un trámite de información pública polo prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 26 de outubro de 2012. O alcalde-presidente Manuel Regos Boquete
05/11/2012 | Administración LocalMunicipal
Sada
Servizos Económicos
Cambio de titularidade do nicho sinalado co número 608 do cemiterio municipal

Visto o escrito presentado con data 1 de outubro de 2012 (RXE.-8115/2012) por D. Christian Gonzalo Casali Cabal, no que solicita o cambio ao seu favor do nicho sinalado co número 608 do cemiterio municipal, que figura a nome do seu pai, D. Francesc D'asis Gurvinder Bucurescu Verweij, de xeito que pase o solicitante a ser o novo titular. Como queira que D. Francesc D'asis Gurvinder Bucurescu Verweij tivo dous fillos e dúas fillas, e sen que conste que haxa ningún outro interesado que tivera iniciado o expediente, ou que se tivera persoado no mesmo, ademais do solicitante, que é precisamente o que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de administración local de Galicia, podendo as persoas interesadas consultar o expediente nas oficinas municipais (1.ª planta do edificio de servizos administrativos, situado na avenida da Mariña, núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 18 de outubro de 2012. O ALCALDE Asdo.: Ernesto Anido Varela
05/11/2012 | Administración LocalMunicipal
Santiago de Compostela
Tesourería. Sección de Xestión
Anuncio aprobación inicial

O Pleno do Excmo. Concello de Santiago de Compostela, na sesión celebrada o día 31 de outubro de 2012, acordou aprobar inicialmente o expediente 2012/01 de Ordenanzas de ingresos públicos. O resumo do acordo de aprobación é o seguinte: Os acordos provisionais serán expostos ao público durante trinta días contados desde a publicación deste anuncio no Boletín Oficial da Provincia, durante os que o expediente administrativo poderá ser examinado na Tesourería municipal do Concello de Santiago de Compostela, na rúa Galeras nº 5. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva das Ordenanzas e a data na que entrarán en vigor, unha vez publicadas no Boletín Oficial da Provincia Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo cas modificacións introducidas nas Ordenanzas e entrarán en vigor o un de xaneiro de 2013 O presente anuncio publícase aos efectos previstos no artigo 17 do texto refundido da lei reguladora das facendas locais aprobado polo Real decreto lexislativo 2/2004, de 5 de marzo, e o artigo 70.2 da lei 7/85 de 2 de abril, reguladora das bases de réxime local. Santiago de Compostela, 31 de outubro de 2012 A CONCELLEIRA DELEGADA DE FACENDA Asdo.: Cecilia Sierra Rey
05/11/2012 | Administración LocalMunicipal
Teo
Anuncio de exposición pública

O Pleno municipal, na sesión ordinaria de 25 de outubro de 2012, acordou aprobar inicialmente o Regulamento municipal para a prestación do servizo de vehículos de aluguer con condutor, auto turismos clase B, e sometelo a información pública. De acordo co exposto e para dar cumprimento ao previsto no artigo 49 da Lei 7/1985, de 2 de abril, sométese o expediente a información pública mediante anuncio no BOP e no taboleiro de anuncios do concello, durante o prazo de 30 días, contado a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulen reclamacións durante a exposición pública, quedará aprobado definitivamente o Regulamento citado. En Teo, a 26 de outubro de 2012 Ismary Ederson Morlan Pantano
05/11/2012 | Administración LocalMunicipal
Santa Comba
Licenza

EDICTO Solicitando desta Alcaldía D. ARTUR JORGE LOPEZ DE MENESES DE PRADOS licenza municipal para a apertura dun TALLER DE MANTEMENTO E REPARACIÓN, SERVIZO DE LAVADO E ENGRASE E COMPRA-VENDA DE VEHÍCULOS A MOTOR, a situar na Pereira, de acordo co proxecto de execución presentado; en cumprimento do disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOG) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 11 de outubro de 2012. O ALCALDE ASDO.: ANTONIO M. LANDEIRA GALLARDO
05/11/2012 | Administración LocalMunicipal
Ordes
Trámite de información pública de expediente de baixa de obrigas recoñecidas de exercicios pechados

ANUNCIO Expediente de baixa de obrigas recoñecidas de exercicios pechados O Pleno corporativo municipal, en sesión ordinaria celebrada o 25 de outubro de 2012, aprobou o expediente colectivo de baixa de obrigas recoñecidas pendentes de pagamento correspondentes aos exercicios pechados de 1999 a 2007. Por medio do presente ábrese un trámite de información pública co fin de que os que puideran terse por interesados no dito expediente poidan comparecer e formular cantas alegacións, suxestións ou reclamacións teñan por conveniente. O prazo de exposición será de quince días a partires do seguinte ao da data de publicación do presente anuncio no Boletín Oficial da Provincia da Coruña. O presente anuncio servirá de notificación aos interesados do outorgamento do trámite de audiencia. Ordes, 26 de outubro de 2012. O alcalde-presidente Manuel Regos Boquete
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de aviso de caducidade do procedemento en expediente de devolución de ingresos indebidos

D. Emilio Alvarez Fachado, Xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal ao contribuinte que se indica, ou ao seu representante, nos termos do art.112 da Lei 58/03, de 17 de decembro, Xeral Tributaria, a través do presente escrito e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, de aviso de caducidade do procedemento en expediente de devolución de ingresos indebidos: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. A Coruña, 29 de outubro do 2012. O XEFE DO DEPARTAMENTO DE RECADACIÓN, Fdo. Emilio A. Alvarez Fachado
05/11/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación dos servizos de organización e coordinación dun laboratorio teatral durante el año 2012

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 26712/2012 2. OBXECTO DO CONTRATO: CONTRATACIÓN DOS SERVIZOS DE ORGANIZACIÓN E COORDINACIÓN DUN LABORATORIO TEATRAL DURANTE EL AÑO 2012 3. PRAZO DE EXECUCIÓN: 9 meses. A contar dende a formalizacion do contrato en documento administrativo a) Tramitación: ORDINARIA b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION Ascende a cantidade de 50.000,00€ (IVE engadido) Non se esixe 5% del precio de adjudicación IVE excluido a) Clasificación: non se esixen b) Outros requisitos: non se esixen. a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) b) Presentarase en 3 sobre pechados A.- SOBRE A.- Subtitulado “Documentación”. Conterá a documentación esixida na cláusula 12ª do Prego de cláusulas administrativas e técnicas particulares B).- Sobre B.- Subtitulado “Referencias Técnicas”. Conterán a documentación esixida na cláusula 12ª do Prego de cláusulas administrativas e técnicas particulares C).- Sobre C.- Subtitulado “Oferta económica” Conterán a oferta economica axustada ao modelo da cláusula 12ª do Prego de cláusulas administrativas e técnicas particulares Os gastos correspondentes aos anuncios da licitación serán por conta do adxudicatario. A Coruña, a 22 de outubro do 2012 O PRESIDENTE O SECRETARIO Asdo. DIEGO CALVO POUSO Asdo. JOSE LUIS ALMAU SUPERVIA
05/11/2012 | Administración LocalMunicipal
Cambre
Aprobación inicial expediente de modificación de crédito, transferencia de crédito núm.9/2012

O Pleno municipal, en sesión ordinaria celebrada o día 25 de outubro de 2012, acordou aprobar inicialmente o expediente de modificación de crédito, de transferencia de crédito núm.9/2012. Por medio do presente expónse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 179, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 26 de outubro de 2012 A concelleira delegada de Economía, Facenda, Promoción económica e Consumo P. D. (R. A. n.º 1000/2011, de 17de xuño) Marta María Vázquez Golpe
05/11/2012 | Administración LocalProvincial
Deputación Provincial da Coruña
Tesourería
Citación para notificación por comparecencia (EXGE 7/12)

Sendo tentada infructuosamente, polo menos en dúas ocasións, a notificación individualizada dos actos administrativos aos interesados que se relacionan mais abaixo, ao amparo do disposto no artigo 112.2 da Lei 58/2003, de 17 de decembro, Xeral Tributaria, efectúase a presente citación. Os interesados ou os seus representantes deberán comparecer, debidamente acreditados, para ser notificados dos devanditos actos administrativos, nalgunha das seguintes oficinas de atención ao público: Transcorrido o prazo de quince días naturais, contados dende o seguinte ao da publicación deste edicto no Boletín Oficial da Provincia, sen que compareza o interesado ou o seu representante, a notificación entenderase producida, para todos os efectos legais, o día seguinte ao do vencemento do prazo sinalado. A Coruña, a 22 de outubro de 2012 A Vicetesoureira Angharad Nuñez Barranco Bassa
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requerimiento de documentación en expediente de devolución de ingresos indebidosEdicto de citación para a notificación de requerimiento de documentación en expediente de devolución de ingresos indebidos

D. Emilio Alvarez Fachado, Xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/03, de 17 de decembro, Xeral Tributaria, a través do presente escrito e de conformidade co que dispón a dita norma, cítaselles para seren notificados, mediante comparecencia, durante o prazo e no lugar que logo se dirá, do requirimento de documentación para expediente de devolución de ingresos indebidos emitido no curso do expediente que se indica: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. A Coruña, 29 de outubro do 2012. O XEFE DO DEPARTAMENTO DE RECADACIÓN, Fdo. Emilio A. Alvarez Fachado